钦定古今图书集成/明伦汇编/闺媛典/第107卷 > 皇清十三 > 某氏妾
## 钦定古今图书集成/明伦汇编/闺媛典/第107卷 > 皇清十三 > 某氏妾

按《长垣县志》：“某氏妾，不知其名，晓负薪于田，昏雾弥野。值一业簸箕匠走陌间，见氏单立，遂求淫。氏力拒，匠抽所业刀胁氏，卒不从。匠怒刺其腹，肠出而死。匠惶惧，带血走遁，狂奔竟日，复反走故处，仓皇若迷。氏家方号痛索凶主，遂执愬之，得实，毙杖下，氏得旌表。”